**R O M Â N I A** Proiect **JUDEŢUL MUREŞ (nu produce efecte juridice) \***



**DIRECȚIA PROIECTE CU FINANȚARE**

**INTERNAȚIONALĂ, REURSE UMANE,**

**RELAȚII CU PUBLICUL ȘI LOGISTICĂ**

Nr.67830/24.09.2021

Inițiator,

PRIMAR,

Soós Zoltán

**Referat de aprobare**

**la proiectul de hotărâre privind**

**aprobarea încheierii unui contract de împrumut cu folosință gratuit**

**a unui autovehicul pentru transport persoane - comodat mobiliar -**

Prin adresa nr. 64557/8254DAS/14.09.2021, Direcția de Asistență Socială Târgu Mureș, cu sediul în Târgu Mureș, str. Gheorghe Doja, nr. 9, jud. Mureș, C.I.F. 39906612, prin reprezentantul legal, a adresat Municipiului Târgu Mureș, rugămintea de a pune la dispoziție un microbuz, în vederea efectuării transportului copiilor care frecventează Centrul de Zi Rozmarin. Aproximativ 104 preșcolari și școlari mici sunt aduși zilnic de la domiciliu la centru pentru desfășurarea activităților instructiv-educative, iar la sfâtșitul programului sunt transportați la domiciliu (str. Dealului, Valea Rece, Rovinari, str. Gheorghe Doja, str. Barajului etc.).

Ca urmare a acestei solicitări, s-a inițiat proiectul de hotărâre, care vizează încheierea unui contract de împrumut de folosință gratuită a unui autovehicul pentru transport persoane - comodat mobiliar - între Municipiul Târgu Mureș pe de-o parte și Direcția de Asistență Socială Târgu Mureș de cealaltă parte, având ca obiect darea în folosință gratuită, pe termen limitat, a unui autovehicul pentru transport persoane marca FORD NERABUS, 92 KW, culoare alb, serie caroserie WF0XXXTTGXEG52636, având număr de înmatriculare MS-12-HLN.

Având în vedere:

* prevederile cap. III, Secțiunea I, art. 297 din O.U.G. nr. 57/2019 privind Codul administrativ,
* prevederile cap. III, Secțiunea 5, art. 349 din O.U.G. nr. 57/2019 privind Codul administrativ,

Propunem spre aprobare proiectul de hotărâre privind atribuirea în folosință gratuită, prin încheierea unui contract de comodat, a autovehicului pentru transport persoane marca FORD NERABUS, 92 KW, culoare alb, serie caroserie WF0XXXTTGXEG52636, având număr de înmatriculare MS-12-HLN, către Direcția de Asistență Socială Târgu Mureș.

**Director executiv,**

**Soos Erika**

**R O M Â N I A** Proiect **JUDEŢUL MUREŞ (nu produce efecte juridice) \***



**CONSILIUL LOCAL MUNICIPAL TÂRGU MUREŞ**

Inițiator,

PRIMAR,

Soós Zoltán

**H O T Ă R Â R E A nr. \_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind încheierea unui contract de împrumut de folosință gratuită**

**a unui autovehicul pentru transport persoane - comodat mobiliar -**

***Consiliul Local al Municipiului Târgu Mureș, întrunit în ședința ordinară de lucru,***

**Având în vedere:**

a) Referatul de aprobare nr. 67830 din 24.09.2021 iniţiat de Primarul Municipiului Târgu Mureș, dl. Soós Zoltán , prin Direcția Proiecte cu Finanțare Internațională, Resurse Umane, Relații cu Publicul și Logistică, privind aprobarea încheierii unui contract de împrumut de folosință gratuită a unui autovehicul pentru transport persoane – comodat mobiliar;

b)Raportul Direcţiei juridice înregistrat sub nr.\_\_\_\_\_\_\_\_\_\_\_\_\_\_\_\_

**În conformitate cu prevederile:**

* art. 297 alin. (1) lit. d) și art. 349 – 352 din O.U.G. nr. 57/2019 privind Codul administrativ, cu modificările şi completările ulterioare;
* art. 874 din Legea nr. 287/2009 privind Codul civil, cu modificările şi completările ulterioare;
* Legii nr. 273/2006 privind finanţele publice locale, cu modificările şi completările ulterioare;
* art. 7 alin (13) din Legea nr. 52/2003 privind transparența decizionala în administrația publica

**În temeiul:**

* art. 129 alin. (1), alin. (2) lit. d, alin. (7) lit. a si b și alin. (14) și ale art. 139 alin. (1), art. 196 alin. (1) lit.a din OUG nr. 57/2019 privind Codul administrativ, cu modificările şi completările ulterioare,

**Hotărăște**:

**Art. 1.** Se aprobă încheierea unui contract de împrumut de folosință gratuită a unui autovehicul pentru transport persoane – comodat mobiliar, între Municipiul Târgu Mureș în calitate de comodant, pe de-o parte și Direcția de Asistență Socială Târgu Mureș în calitate de comodatar, pe de altă parte, având ca obiect autovehiculul pentru transport persoane marca FORD NERABUS, 92 KW, culoare alb, serie caroserie WF0XXXTTGXEG52636, având număr de înmatriculare MS-12-HLN, numar de inventar 4050 si valoarea de inventar 119.659,09 lei, prevăzut în Anexa nr. 1, care face parte integrantă din prezenta hotărâre.

**Art.2**. Predarea, respectiv remiterea bunului se va realiza pe bază de proces - verbal întocmit în termen de 2 zile lucrătoare de la semnarea contractului de împrumut de folosinţă. Modelul procesului – verbal este prevăzut în Anexa nr.2, care face parte integrantă din prezenta hotărâre.

**Art.3.** Ducerea la îndeplinire se încredinţează Direcția Proiecte cu Finanțare Inernațională, Resurse Umane, Relații cu Publicul și Logistică, compartimentele de resort din aparatul de specialitate al primarului și Direcția de Asistență Socială Târgu Mureș.

**Art.4.** În conformitate cu prevederile art. 252 al.1 lit.c și art.255 din O.U.G. nr.57/2019 privind Codul administrativ şi art. 3, alin. 1 din Legea nr. 554/2004, legea contenciosului administrativ, prezenta hotărâre se înaintează Prefectului Judeţului Mureş, pentru exercitarea controlului de legalitate.

**Art.5.** Prezenta hotărâre se comunică:

* Direcției de Asistență Socială Târgu Mureș;
* Direcția Proiecte cu Finanțare Inernațională, Resurse Umane, Relații cu Publicul și Logistică.

**Viză de legalitate,**

**Secretar general al Municipiului Târgu Mureș,**

**Bâta Anca Voichița**

Anexa Nr.l la HCL\_\_\_\_ /2021

**MUNICIPIUL TÂRGU MUREȘ DIRECȚIA DE ASISTENȚĂ SOCIALĂ**

**TÂRGU MUREȘ**

**CONTRACT DE ÎMPRUMUT DE FOLOSINŢĂ GRATUITĂ(COMODAT** **MOBILIAR)**

**încheiat astăzi\_\_\_\_\_\_\_\_\_\_\_\_**

**Art.l - PĂRŢILE CONTRACTANTE**

MUNICIPIUL TÂRGU MUREȘ, cu sediul în Târgu Mureș, Piaţa Victoriei, nr.3, judeţul Mureș, C.I.F. 4322823, telefon 0264 268 330, reprezentat prin d1. Primar Soós Zoltán, în calitate de comodant,

**DIRECȚIA DE ASISTENȚĂ SOCIALĂ TÂRGU MUREȘ** cu sediul în Târgu Mureș, str. Gheorghe Doja, nr. 9, jud Mureș, C.I.F. 39906612, reprezentat legal prin director executiv Andreia-Ligia Moraru, în calitate de comodatar,

în temeiul prevederile articolelor art. 297; și art. 349 – 352 din O.U.G. nr. 57/2019 privind Codul administrativ, cu modificările şi completările ulterioare;art. 874 din Legea nr. 287/2009 privind Codul civil, cu modificările şi completările ulterioare și H.C.L. nr.\_\_\_\_\_\_\_\_\_\_\_\_\_\_\_\_\_, au convenit să încheie prezentul contract de împrumut pentru folosinţă gratuită (comodat mobiliar), cu respectarea următoarelor cauze:

**Art.2 - OBIECTUL CONTRACTULUI**

2.1 Comodantul acordă comodatarului, sub forma împrumutului de folosinţă gratuită, bunul mobil **autovehicul pentru transport persoane** marca FORD NERABUS, 92 KW, culoare alb, serie caroserie WF0XXXTTGXEG52636 având număr de înmatriculare MS-12-HLN, numar de inventar 4050 si valoarea de inventar 119.659,09 lei.

**Art.3 - DURATA CONTRACTULUI**

1. Prezentul contract se încheie pe o perioadă de **3 ani,** începând cu data la care obiectul contractului va fi predat comodatarului pe bază de proces-verbal.
2. Perioada contractuală poate fi prelungită cu voinţa părţilor, prin act adiţional, pentru o durată cel mult egală cu cea iniţială.
3. Predarea, respectiv remiterea bunului se va realiza pe bază de proces verbal întocmit în termen de 2 zile lucrătoare de la semnarea, respectiv încetarea contractului.

**Art.4 - DREPTURILE ŞI OBLIGAŢIILE PĂRŢILOR**

4.1. Comodantul are următoarele drepturi şi obligaţii:

* 1. să predea bunul în stare funcţională, pe bază de proces verbal,
  2. să i se restituie bunul în stare funcţională, în termen de 2 zile lucrătoare de la încetarea contractului pe baza de proces-verbal,
  3. să fie informat despre starea în care se găseşte bunul, atunci când va solicita acest lucru,
  4. să nu împiedice în vreun fel pe comodatar să folosească bunul în perioada convenită în prezentul contract,
  5. să dea comodatarului un preaviz de 15 zile calendaristice dacă înţelege să denunţe unilateral contractul înainte de expirarea duratei acestuia,

f) sa i se restituie anticipat bunul, înainte de expirarea contractului, atunci când acesta are o nevoie urgentă şi neprevăzută de bunul dat în comodat sau în cazul în care comodatarul nu îşi îndeplineşte în mod culpabil obligaţiile.

4.2. Comodatarul are următoarele drepturi şi obligaţii:

* + 1. să folosească bunul conform destinaţiei sale pentru îndeplinirea atribuţiilor specifice, pe perioada contractului,
    2. să suporte cheltuielile aferente bunului,
    3. să se îngrijească ca un bun proprietar de conservarea bunului remis în comodat,
    4. să respecte termenele de revizii tehnice şi cele aferente inspecţiilor tehnice periodice la o unitate de service autorizată,
    5. să încheie şi să suporte, din fondurile proprii, asigurarea obligatorie de răspundere civilă (RCA) şi CASCO obligatoriu,
    6. pentru cazurile în care comodatarul utilizează bunul în afara graniţelor României, acesta se va îngriji de obţinerea documentelor necesare în acest sens şi va suporta cheltuielile aferente obţinerii lor,
    7. să suporte toate taxele şi impozitele datorate pentru bunul ce face obiectul contractului, pe toată perioada contractuală (dacă este cazul),
    8. să informeze în scris comodantul despre deteriorarea bunului, în termen de cel mult 5 zile de la producerea evenimentului, precum şi modalitatea aleasă pentru reparare,
    9. să predea bunul în stare de funcționare la data încetării contractului,

j) să respecte legislaţia în vigoare privind folosinţa bunului.

**Art.5 - ÎNCETAREA CONTRACTULUI**

Prezentul contract încetează:

* + - 1. de drept, la expirarea duratei contractului,
      2. prin acordul de voinţă al părţilor,
      3. prin denunţarea unilaterală a contractului, cu preaviz de 15 zile calendaristice,
      4. prin dispariţia bunului, cu posibilitatea recuperării prejudiciului de la comodatar în situaţia în care prejudiciul este cauzat de culpa sa,
      5. dacă o parte cesionează drepturile şi obligaţiile sale prevăzute în prezentul contract fără acordul celeilalte părţi sau îşi încalcă vreuna dintre obligaţiile sale, după ce a fost avertizată, printr-o notificare scrisă de către cealaltă parte, că o nouă nerespectare a acestora va duce la rezilierea prezentului contract, prin restituirea bunului de către comodatar înaintea termenului prevăzut în contract.

Art.6- RISCURI

Comodatarul va suporta riscul deteriorării sau pieirii bunului, chiar dacă se datorează unei forţe majore, în următoarele cazuri:

* + - * 1. întrebuinţarea bunului contrar destinaţiei sale,
        2. folosirea bunului după încetarea prezentului contract,
        3. neîndeplinirea obligaţiilor de a respecta termenele de revizii tehnice şi cele aferente inspecţiilor periodice la o unitate de service autorizată.

**Art.7 CAZUL FORTUIT ŞI FORŢA MAJORĂ**

1. Niciuna din părţile contractante nu răspunde de neexecutarea la termen sau de executarea în mod necorespunzător - total sau parţial - a oricărei obligaţii care îi revine în baza prezentului contract, după neexecutarea sau executarea necorespunzătoare a obligaţiei respective a fost cauzată de forţa majoră, astfel cum este definită de dispoziţiile legale în vigoare.
2. Partea care invocă forţa majoră este obligată să notifice celeilalte părţi, în termen de 48 ore de la producerea evenimentului şi să ia toate măsurile posibile în vederea limitării consecinţelor lui. Ulterior acestui moment, părţile sau un reprezentant al acestora vor confirma printr-un înscris realitatea şi exactitatea cauzei de forţă majoră.
3. Daca în termen de 10 zile de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract fară ca vreuna dintre ele să pretindă daune-interese.
4. Cazul fortuit exclude răspunderea comodatarului dacă acesta nu a putut prevedea sau împiedica pericolul, în ipoteza în care nu a folosit bunul contrar destinaţiei sale, precum şi dacă 1-a restituit comodantului la termenul prevăzut în contract.

**Art.8 – LITIGII**

8.1 Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de către reprezentanţii lor.

8.2. în cazul în care nu este posibilă rezolvarea litigiilor pe cale amiabilă, părţile contractante se vor adresa instantelor de judecata competente.

**Art. 9 - CLAUZE FINALE**

9. 1. Prevederile contractuale se completează cu dispoziţiile legale în vigoare.

1. Modificarea prezentului contract se poate realiza cu acordul părţilor, prin act adiţional, ce va face parte integrantă din contract.
2. Prezentul contract a fost încheiat în 2 exemplare originale, câte unul pentru fiecare parte contractantă.
3. Procesul verbal de predare-primire a obiectului contractului face parte integrantă din prezentul contract.

**COMODANT, COMODATAR,**

MUNICIPIUL TÂRGU MUREȘ DIRECȚIA DE ASISTENȚĂ SOCIALĂ

PRIMAR,

Soós Zoltán

p.DIRECTOR EXECUTIV,

Catana Claudia

DIRECTOR EXECUTIV DPFIRURPL

Soos Erika

p.SERVICIUL LOGISTICA

Onac Anamaria

VIZA JURIDICĂ,

Anexa Nr.2 la HCL\_\_\_\_ /2021

PROCES VERBAL DE PREDARE - PRIMIRE

încheiat astăzi................................ :

Între:

**Direcția de Asistență Socială Târgu Mureș**, cu sediul în Târgu Mureș, str. Gheorghe Doja, nr. 9, jud Mureș, C.I.F. 39906612, reprezentat legal prin director executiv Andreia-Ligia Moraru, în calitate de comodant,

MUNICIPIUL TÂRGU MUREȘ, cu sediul în Târgu Mureș, Piaţa Victoriei, nr.3, judeţul Mureș, C.I.F. 4322823, telefon 0264 268 330, reprezentat prin d1. Primar Soós Zoltán, în calitate de comodatar,

Având în vedere:

Hotărârea Consiliului Local al Municipiului Târgu Mureș nr.\_\_\_\_\_2021 prin care s-a aprobat încheierea unui contract de împrumut pentru folosinţă gratuită a unui autovehicul pentru transport persoane, către Direcția de Asistență Socială Târgu Mureș, în stare perfectă de funcţionare şi cu toate accesoriile din dotare, având următoarele caracteristici:

* Marca: FORD NERABUS, 92 KW, culoare alb, serie caroserie WF0XXXTTGXEG52636, având număr de înmatriculare MS-12-HLN,
* Valoare de inventar: ................lei,
* Număr de inventar ......................
* Număr km la bord:.........................

Împreună cu autovehiculul pentru transport persoane l se predau următoarele:

* 1. Documente:
     1. Factura fiscală seria: ............nr............. din data de .............(în copie),
     2. Cartea de identitate a autoutilitarei ............. (în original),
     3. Certificat de înmatriculare ................ (în original),
     4. Poliţa de asigurare de răspundere civilă auto, seria ..............,
     5. Poliţa de asigurare tip ..........................
     6. Documentaţia tehnică:
* carnet de garanţie (în original),
* manualul de utilizare (în original),
* manual de utilizare radio clasic (în original),
* certificat de conformitate (în original),
* certificat de calitate şi garanţie (în original),
  1. Accesorii:
     1. Cheie de contact: ....bucăţi,
     2. Cric: 1 bucată,
     3. Extinctor: 1 bucată,
     4. Triunghi reflectorizant: ....bucăţi,
     5. Trusă medicală: 1 bucată;
     6. Anvelope de iarnă (cu jantă): ..... bucăţi,
     7. Anvelope de vară (cu jantă): ..... bucăţi şi 1 bucată rezervă,
     8. Compresor: 1 bucată,

Prezentul protocol de predare-primire conţine un număr de \_\_ anexe, care fac parte integrantă din prezentul protocol de predare-primire şi s-a semnat în 2 (două) exemplare originale, câte unul pentru fiecare parte semnatară.

Am predat, Am primit,